זליג רבינוביץ'

זליג רבינוביץ' (נולד ב-12 במאי 1966) הוא איש תקשורת ישראלי, מנכ"ל תיאטרון יידישפיל ויו"ר התזמורת הסימפונית ירושלים. רבינוביץ' נולד גדל והתחנך בירושלים. בתיכון למד במכללת אורט ירושלים, אך סיים ללא תעודת בגרות. שרת בצה"ל בשנים 1984 -1987 בחיל הקשר. את דרכו ברשות השידור החל רבינוביץ' בשנת 1988 כעוזר צלם זמני ומאוחר יותר כצלם. פריצת דרכו התרחשה ב-11 בספטמבר 2001 כאשר במהלך ביקור פרטי בניו יורק נקלע לאירוע הטרור שהתרחש שם באותו יום. הוא היה לישראלי הראשון שתיעד את זירת אסון התאומים והעביר צילומים ודיווחים מהשטח אל מערכת החדשות. בשנים 2001–2003 כיהן רבינוביץ' כסגן יו"ר ועד עובדי עיתונות והפקה ברשות השידור כנציג הצלמים, בתקופה זו עסק בקידום העובדים הארעיים ובעלי הדרגות הנמוכות ברשות. מתוקף תפקידו בוועד ניהל משא ומתן עם מנכ"ל רשות השידור יוסף בראל והיה למקורבו. באוקטובר 2002 מונה לסגן מנהל מחלקת צילום. זאת למרות שעובד אחר שימש בתפקיד לאחר שזכה במכרז. שנה אחר כך מינה אותו בראל לתפקיד מנהל משאבים של ערוץ 1 וחבר הנהלה. נגד המינוי הוגשה עתירה לבית הדין לעבודה, מאחר שמונה לתפקיד ללא מכרז, ללא השכלה או הכשרה על פי תנאי הסף של הרשות. וגם מבקר המדינה יצא נגד המינוי. בעקבות העתירה הופסקה העסקתו בתפקיד, עם זאת המשיך להשתתף בישיבות ההנהלה. בשנת 2003 החל רבינוביץ' את דרכו כמפיק. בתחילה בחדשות המקומיות של הערוץ הראשון כמפיק בתוכנית המגזין "ראשון בכל מקום". בין השנים 2004–2007 התקדם ושימש כמפיק "יומן השבוע" ולאחר מכן יותר כיהן כשנתיים נוספות כמפיק התוכנית "פוליטיקה". בתחילת 2011 מונה למנהל ההקמה של הערוץ החדשות הבינלאומי של רשות השידור. את המינוי החליט לבחון מבקר המדינה, מיכה לינדנשטראוס, זאת לאור תלונות שהגיעו למבקר ולנוכח הדחתו הקודמת מתפקיד מנהל המשאבים עקב חוסר התאמה. בסוף אותה שנה מונה לעוזרו הבכיר של מנכ"ל רשות השידור, יוני בן מנחם. על המינוי נמתחה ביקורת וחברים במליאת רשות השידור דרשו למנות מחליף לרבינוביץ'. אך בן מנחם הבהיר, בוועדה לביקורת המדינה, כי רבינוביץ' לא יטפל בענייני כוח-אדם ניהול ישיר של עובדים והפקות. בנוסף לא נערך כנדרש מכרז לתפקיד. בספטמבר 2012 פורסם לבסוף מכרז, אך תנאי הסף שלו הונמכו כך שיתאימו לרבינוביץ'. במקום תואר אקדמי, תנאי הסף עמדו על 10 שנות ניסיון תעסוקתי ברשות. מינויו של רבינוביץ' עורר התנגדות רבה בעיקר בקרב אגודת העיתונאים, התנגדות שהביאה לתביעות מצדה בבית המשפט. לטענת אגודת העיתונאים מינויו של רבינוביץ' נעשה שלא כדין כיוון שהוא היה חסר תואר אקדמי וזאת בניגוד לתנאים שמציבים חוזר נציבות שירות המדינה והתקשי"ר. למרות ההתנגדות, בית המשפט דחה את התביעה והתיר את מינוי, אך קבע כי לא יעסוק ברפורמה ברשות השידור. אולם שבועיים אחר כך, בטקס החתימה על הרפורמה, הוכרז כי רבינוביץ' יהיה "מרכז" הרפורמה. באפריל 2013 אגודת העיתונאים בתל אביב דרשה לאסור או להטיל קנס על רבינוביץ' ועל רשות השידור, בגין ביזיון בית המשפט, לאחר שהתעלמו מצו מניעה האוסר על רבינוביץ' לתת הנחיות לדרג המקצועי ולעסוק בענייני כוח-אדם ומינויים. בקיץ 2013 הגישה אגודת העיתונאים בירושלים תלונה למבקר המדינה נגד רבינוביץ' בגין התחזות לאחר שבמסגרת ארוחת ערב ממלכתית במשכנו של נשיא המדינה רבינוביץ הוצג כ"מנהל החדשות" של רשות השידור, למרות שתפקיד כזה מעולם לא היה קיים ברשות. באוקטובר 2013 מונה רבינוביץ' ליו"ר הוועדה הישראלית למדרוג. בקיץ 2014, לאחר ההחלטה על פירוק רשות השידור והדחת המנכ"ל יוני בן מנחם, מונה רבינוביץ' לתפקיד מפיק תוכנית האקטואליה של יום שישי, "יומן", בהגשת איילה חסון[ בתחילת 2014 פרסם העיתונאי רז שכניק כתבת תחקיר על התנהלות רשות השידור תחת ניהולם של בן מנחם ורבינוביץ', אחר כך פרסם נתי טוקר תחקיר ב"TheMarker", וגם העיתונאי רביב דרוקר פרסם תחקיר שבדק האם כספי רשות השידור זרמו לכיסים פרטיים. בעקבות התחקירים נפתחה חקירת משטרה . אך ביולי 2019 הודיעה פרקליטות המדינה, כי תיקי החקירה נסגרו, עקב חוסר ראיות. בנובמבר 2014 מונה למפיק אירועי האירוויזיון. אך זמן קצר אחר כך ויתר על התפקיד, לאחר שהתברר לו כי לא יעמוד בראש המשלחת לאירוויזיון, ולאחר שברשות השידור החליטו באותה שנה לקיים שיתוף-פעולה עם זכיינית ערוץ 2 קשת, במסגרתו הזוכה בתוכנית "הכוכב הבא" ייצג את ישראל בתחרות. בספטמבר 2014 החל הממונה על השכר משרד האוצר לבדוק את העלייה בדרגות השכר של רבינוביץ' בעת שכיהן כעוזר המנכ"ל. רבינוביץ' ביקש לקבל 90% משכר המנכ"ל, אך הבקשה סורבה. ביוני 2015 רבינוביץ' נדרש להחזיר לרשות אלפי שקלים בגין הפרשי שכר ששולמו לו, שלא כדין. בשנת 2015 עזב רבינוביץ' מונה למשנה למנכ"ל תיאטרון יידישפיל, ואחר כך למנכ"ל. משנת 2016 חבר במדור תיאטרון פרינג', המועצה הישראלית לתרבות ואמנות, משרד התרבות והספורט[דרוש מקור]. החל משנת 2020 מגיש זליג רבינוביץ' את תוכנית התרבות "המוסף עם זליג רבינוביץ" ברדיו תל אביב 102. ביולי 2022 מונה כיו"ר התזמורת הסימפונית ירושלים. בחודש ספטמבר 2013 זכה רבינוביץ' לתעודת הוקרה מהאגודה לזכות הציבור לדעת על פועלו למען תוכן ציוני, יהודי וערכי בשידור הציבורי. אורן פרסיקו, לקשור את הקצבות, באתר News1 מחלקה ראשונה, 26 ביולי 2012 רועי ברק, ‏בניגוד להוראות: עוזר מנכ"ל רשות השידור עוסק בנושאי כ"א, באתר גלובס, 2 באפריל 2012 רועי ברק, ‏הממונה על השכר: מנכ"ל רשות השידור הטעה, באתר גלובס, 10 בספטמבר 2012 נתי טוקר, למה נפגש יורם ארבל עם עוזר מנכ"ל רשות השידור?, באתר TheMarker‏, 13 במאי 2013 אורן פרסיקו ושוקי טאוסיג, איך זה שאף אחד לא עצר אותם?, באתר העין השביעית, 30 ביוני 2016 חגי עמית, הדיקטטור הגדול של ערוץ 1: כך משתלטים על גוף ציבורי, באתר TheMarker‏, 29 בדצמבר 2011 אורן פרסיקו, תפוחים מורעלים, באתר העין השביעית, 5 בדצמבר 2011 ענת באלינט, הופסקה העסקת זליג רבינוביץ כמנהל משאבים בערוץ 1, באתר TheMarker‏, 6 במאי 2004 ענת באלינט, עיתונאי רשות השידור: יוסף בראל מבזה את בית הדין לעבודה, באתר TheMarker‏, 6 בינואר 2005 לי-אור אברבך, ‏לינדנשטראוס בוחן את מינוי זליג רבינוביץ' לבכיר ברשות השידור, באתר גלובס, 23 בינואר 2011 רועי ברק, ‏חברים במליאת רשות השידור: למנות מחליף לזליג רבינוביץ', באתר גלובס, 26 ביולי 2012 רועי ברק, ‏בניגוד להוראות: עוזר מנכ"ל רשות השידור עוסק בנושאי כ"א, באתר גלובס, 2 באפריל 2012 רועי ברק, ‏הונמכו תנאי הסף לתפקיד העוזר למנכ"ל רשות השידור, באתר גלובס, 10 בספטמבר 2012 רועי ברק, ‏אגודת העיתונאים לרשות השידור: לבטל את מינוי זליג רבינוביץ', באתר גלובס, 1 ביולי 2012 אמילי גרינצווייג, אגודת העיתונאים בת"א דורשת לבטל מינויו של זליג רבינוביץ', באתר הארץ, 1 ביולי 2012 רועי ברק, ‏"מינוי זליג רבינוביץ' לעוזר מנכ"ל רשות השידור אינו תקין", באתר גלובס, 2 בדצמבר 2011 רועי ברק, ‏ביה"ד: זליג רבינוביץ' לא יעסוק ברפורמה ברשות השידור, באתר גלובס, 25 ביולי 2012 רועי ברק, ‏אגודת העיתונאים לרשות השידור: מינוי זליג רבינוביץ' - ביזיון ביה"ד, באתר גלובס, 6 באוגוסט 2012 לי-אור אברבך, ‏אגודת העיתונאים: לאסור את זליג רבינוביץ', באתר גלובס, 24 באפריל 2013 נתי טוקר, "הבוס שלי זה זליג": בקשה לביזיון ביהמ"ש נגד עוזר מנכ"ל רשות השידור, באתר TheMarker‏, 24 באפריל 2013 נתי טוקר, תלונה למבקר המדינה: זליג רבינוביץ' התחזה ל"מנהל החדשות" ברשות השידור, באתר TheMarker‏, 24 בספטמבר 2013 נתי טוקר, הג'וב החדש של זליג רבינוביץ'? הוצג כ"מנהל החדשות" של רשות השידור, באתר TheMarker‏, 15 בספטמבר 2013 לי-אור אברבך, ‏ישלוט גם ברייטינג: זליג רבינוביץ' ימונה ליו"ר הוועדה למדרוג, באתר גלובס, 9 בספטמבר 2013 נתי טוקר, הכנסת אישרה את חוק רשות השידור: "היום השידור הציבורי מפסיק לקחת - ומתחיל לתת", באתר TheMarker‏, 29 ביולי 2014 נתי טוקר, מחטף ברשות השידור: ה"איש החזק", זליג רבינוביץ', מונה ל"מפיק", באתר TheMarker‏, 3 באוגוסט 2014 רז שכניק, "ידיעות אחרונות", ללא רשות: השידור הציבורי, שטח הפקר, באתר ynet, 28 בפברואר 2014 נתי טוקר, מה באמת קורה ברשות השידור: "אף אחד לא כזה טמבל, ידענו שהם עושים שם קומבינות", באתר TheMarker‏, 25 בדצמבר 2015 המקור, המקור - מאחורי הקלעים של רשות השידור, באתר חדשות 13, 28 ביוני 2016 נתי טוקר, תחקיר "המקור" על רשות השידור: "כל שינוי קטן היה צריך לעבור דרך משרד ראש הממשלה", באתר TheMarker‏, 27 ביוני 2016 איתי שטרן, תגובות קשות מצד אנשי ציבור ואמנים על תחקיר "המקור" שחשף חשד למקרי שוחד ברשות השידור, באתר הארץ, 29 ביוני 2016 נתי טוקר, נפתחה חקירת משטרה בפרשות השחיתות ברשות השידור, באתר TheMarker‏, 6 ביולי 2016 נתי טוקר, בעקבות תחקיר TheMarker: בכירי רשות השידור נחקרו במשטרה, באתר TheMarker‏, 2 בנובמבר 2017 נתי טוקר, נסגרו תיקי החקירה בפרשת ההפקות החיצוניות ברשות השידור, באתר TheMarker‏, 4 ביולי 2019 נתי טוקר, חוזרים לסדר הישן? זליג רבינוביץ' מונה למפיק האירוויזיון, באתר TheMarker‏, 12 בנובמבר 2014 לי-אור אברבך, ‏הקאמבק: זליג רבינוביץ' יפיק את הקדם-אירוויזיון בערוץ 1, באתר גלובס, 12 בנובמבר 2014 לי-אור אברבך, ‏רשות השידור: זליג רבינוביץ' ויתר על הפקת הקדם-האירוויזיון, באתר גלובס, 18 בנובמבר 2014 לי-אור אברבך, ‏האוצר יבדוק את העלייה בדרגות השכר של זליג רבינוביץ', באתר גלובס, 8 בספטמבר 2014 נתי טוקר, עוזר מנכ"ל רשות השידור ביקש 90% משכר המנכ"ל, באתר TheMarker‏, 25 ביולי 2012 נתי טוקר, מנכ"ל רשות השידור דרש שכר של 34 אלף שקל לעוזרו - האוצר סירב, באתר TheMarker‏, 4 בדצמבר 2012 לי-אור אברבך, ‏רשות השידור דורשת מזליג רבינוביץ' החזרי שכר של אלפים שקלים, באתר גלובס, 16 ביוני 2015 לי-אור אברבך, ‏התפקיד החדש של זליג רבינוביץ': המשנה למנכ"ל היידישפיל, באתר גלובס, 28 בינואר 2015 אנני גולן, יידישפיל - תיאטרון היידיש האיכותי עם עונה חדשה ומרגשת, באתר הארץ, 24 במרץ 2022 התזמורת הסימפונית ירושלים | הנהלה ציבורית חדשה לתזמורת לסימפונית ירושלים * מר זליג רבינוביץ- נימוקי תעודת הוקרה. אספה שנתית 2013